Tadaiķi vald

Tadaiķi vald (läti keeles Tadaiķu pagasts) on vald Lätis Lõuna-Kuramaa piirkonnas.

Vald piirneb sama piirkonna Durbe linnaga ning Durbe, Dunalka, Bunka, Grobiņa, Gavieze ja Medze vallaga.

Valla pindala on 77,6 km². 2016. aasta seisuga elas seal 866 inimest. Valla keskus on Lieģi küla.

 Ajalugu 
19. sajandi esimesel poolel olid praeguse valla alal Altovīte, Lieģi, Aistere ja Vārve mõis. Aastal 1935 oli valla pindala 60,7 km². Aastal 1945 moodustati vallas Tadaiķi ja Vārtāja külanõukogu, aastal 1949 aga vald likvideeriti. Aastal 1954 liideti Tadaiķi külanõukoguga likvideeritav Vārtāja külanõukogu, aastal 1968 aga osa Tāši külanõukogust. Aastal 1977 liideti osa külanõukogust, sealhulgas Tadaiķi piirkond, Bunka külanõukoguga. Aastal 1990 moodustati külanõukogust Tadaiķi vald. Aastal 2000 liideti see Durbe linna maaterritooriumiga, nii et moodustus Durbe piirkond. 2009. aasta haldusreformi käigus moodustati omavalitsuse territooriumil taas Tadaiķi vald. 2021. aastast kuulub vald Lõuna-Kuramaa piirkonda.

 Kaitstavad objektid 
Kultuurimälestistest on riikliku kaitse all Brenči muinaskalmed. Vallas kasvab arvukalt nimetuid looduskaitsealuseid põlispuid.

 Asustus 

Aastal 2011 elas vallas 789 lätlast, 27 venelast, 16 valgevenelast, 12 ukrainlast, 2 poolakat ja 41 leedulast.Ethnic composition of Latvia 2011

Valla külad:

 Küla  Küla tüüp  Elanike arv Aistere  mazciems   29 (2005) Aisteres muiža  mazciems   11 (2005) Lieģi  vidējciems  405 (2020) Šukteri  mazciems   31 (2005) Vārve  mazciems   22 (2005)

Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Lõuna-Kuramaa piirkond